Moraviya ve Bogemiya halq muzıkasınıñ qaydeleri ve unsurlarından ibaret olğan Dvorjaknıñ eserleri vezin ve aenk çeşitligi, nağmeligi, baylığı, aletlendirüvniñ parlaqlığı ve şekilniñ tüzgünliginen farq ete. Stabat Mater (1877 s.), «Slavân oyunları» (1878, 1886), Rekviyem (1890 s.), № 9 Simfoniya «Yañı dünyadan» (1893 s.), «Amerika» telli kvarteti (1893 s.), Orkestrnen violonçel içün kontsert (1895 s.) ve «Suv anası» operası (1900) - Dvorjaknıñ eñ meşur eserleridir.